2.12.2022 г.
BG
Официален вестник на Европейския съюз
C 459/7
2.2.
Въпросници за ползватели от Съюза От ползвателите от Съюза се изисква да попълнят въпросниците и да ги подадат чрез съответните им асоциации в рамките на Съюза, когато това е целесъобразно, в срок до 13 януари 2023 г.
Образец на съответния въпросник може да бъде намерен на адрес: https://tron.trade.ec.europa.eu/investigations/case-view?
caseId=2645
2.3.
Писмени изявления За да бъде получена цялата относима информация, която се смята за необходима за разследването, с настоящото известие заинтересованите страни се приканват да изложат становищата си и да представят на Комисията информация, както и доказателства в нейна подкрепа.
Тази информация и доказателствата в нейна подкрепа трябва да бъдат получени от Комисията до 13 януари 2023 г.
2.4 Възможност за представяне на коментари във връзка с изявления на други страни С цел да се гарантира правото на защита, заинтересованите страни следва да имат възможност да представят коментари във връзка с информацията, представена от други заинтересовани страни.
При това заинтересованите страни могат да разглеждат само въпросите, повдигнати в изявленията на другите заинтересовани страни, и не могат да повдигат нови въпроси.
Тези коментари трябва да бъдат получени от Комисията в срок от 7 дни от датата на представяне на изявленията по точка 2.3 за разглеждане от заинтересованите страни.
Комисията може също така да издаде специални указания относно структурата на опроверженията на по-късен етап от процедурата.
В такъв случай Комисията съответно информира заинтересованите страни чрез бележка към досието в електронната платформа Tron.
Достъпът до досието, което е на разположение на заинтересованите страни за справка, е осигурен чрез електронната платформа Tron.tdi на следния адрес: https://tron.trade.ec.europa.eu/tron/TDI.
Моля, следвайте инструкциите на тази страница, за да получите достъп.
Изложените срокове не засягат правото на Комисията да изисква допълнителна информация от заинтересованите страни в надлежно обосновани случаи.
Предвид необходимостта прегледът да бъде извършен в кратък срок — вж. точка 6 по-долу — и факта, че на заинтересованите страни ще бъде дадена възможност да представят коментари по изявленията на другите страни, като по този начин те ще могат да защитят достатъчно добре интересите си, Комисията няма да организира изслушвания за целите на настоящото разследване, освен ако това не се налага от изключителни обстоятелства.
2.5.
Представяне на информация и удължаване на определените в настоящото известие срокове По правило заинтересованите страни могат да представят информация единствено в сроковете, определени в настоящото известие.
Искане за каквото и да било удължаване на предвидените в настоящото известие срокове може да бъде отправено само при изключителни обстоятелства и ще бъде уважено само ако е надлежно обосновано.
Надлежно обоснованото извънредно удължаване на срока за представяне на изявления обичайно е ограничено до 3 допълнителни дни.
Заинтересованите страни се приканват да не представят допълнителна информация извън сроковете, посочени в настоящото известие, или при по-нататъшно представяне на информация от страна на Комисията.
С цел надлежното приключване на разследването в срок всяко изявление, опровержение или друг писмен документ, с който не се спазват определените от Комисията срокове, може да не бъде взет предвид.
2.6.
Указания за представяне на писмени изявления и за изпращане на кореспонденция Информацията, предоставена на Комисията за целите на процедурата за търговска защита, не трябва да бъде обект на авторски права.
Преди да представят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява на Комисията: а) да използва информацията и данните за целите на настоящата процедура за търговска защита и б) да предостави информацията и/или данните на заинтересованите страни по настоящото разследване по начин, който им позволява да упражнят правото си на защита.